b'\n_START_ARTICLE_\nAcetonitril\n_START_SECTION_\nIdentifikacija snovi ali pripravka\n_START_PARAGRAPH_\nAcetonitril je kemi\xc4\x8dna spojina s kemi\xc4\x8dno formulo CH\xe2\x82\x83CN. Ta brezbarvna teko\xc4\x8dina je najenostavnej\xc5\xa1i organski nitril. Najve\xc4\x8d se ga proizvede kot stranski produkt akrilonitrila. Uporablja se predvsem kot polarno topilo pri \xc4\x8di\xc5\xa1\xc4\x8denju butadiena. V laboratorijih se uporablja kot srednje polarno topilo, ki se me\xc5\xa1a z vodo in ima \xc5\xa1e vedno teko\xc4\x8de obmo\xc4\x8dje z elektro dipolnim momentom 3.84\xc2\xa0D. Acetonitril je topen v \xc5\xa1irokem obmo\xc4\x8dju ionskih in nepolarnih spojin ter je uporaben kot mobilna faza v HPLC in LC-MS .\n_START_SECTION_\nUporaba\n_START_PARAGRAPH_\nAcetonitril se uporablja predvsem kot topilo pri \xc4\x8di\xc5\xa1\xc4\x8denju butadina v rafinerijah._NEWLINE_V \xc5\xa1iroki rabi je pri proizvodnji baterij saj je zaradi svoje relativno visoke dielektri\xc4\x8dne konstante in sposobnosti raztapljanja elektrolitov zelo uporaben. Iz podobnih razlogov je zelo popularno topilo v cikli\xc4\x8dni voltametriji._NEWLINE_Zaradi nizke viskoznosti in kemijske reaktivnosti je priljubljena izbira za teko\xc4\x8dinsko kromatografijo._NEWLINE_Acetonitril ima prevladujo\xc4\x8do vlogo topila pri pridobivanju DNA oligonukleotidov iz monomerov. V industriji se uporablja kot topilo pri proizvodnji farmacevtskih in fotografskih filmov.\n_START_SECTION_\nFizikalne in kemijske lastnosti\n_START_PARAGRAPH_\nVreli\xc5\xa1\xc4\x8de dose\xc5\xbee pri 82 \xc2\xb0C in tali\xc5\xa1\xc4\x8de pri -46 \xc2\xb0C. Temparatura samov\xc5\xbeiga je pri 524 \xc2\xb0C. Zaradi me\xc5\xa1anja z zrakom nastane eksplozivna zmes; njene mejne vrednosti so: spodnja: 3% vol - zgornja 16% vol.\n_START_SECTION_\nToksikolo\xc5\xa1ki podatki\n_START_PARAGRAPH_\nPri kratkotrajni izpostavljenosti povzro\xc4\x8da dra\xc5\xbeenje o\xc4\x8di, ko\xc5\xbee in dihal. Acetonitril lahko uni\xc4\x8di celi\xc4\x8dno dihanje, kar povzro\xc4\x8da kr\xc4\x8de in odpoved respiratornega sistema. U\xc4\x8dinki zastrupitve lahko nastopijo z zakasnitvijo. Zdravni\xc5\xa1ka oskrba in opazovanje sta nujna.'